

REPUBLIKA SLOVENIJA

MINISTRSTVO ZA OBRAMBO

# Vojkova cesta 55, 1000 Ljubljana

**KARIERA NA PODROČJU INFORMACIJSKE TEHNOLOGIJE IN KIBERNETSKE OBRAMBE**

Na Ministrstvu za obrambo pospešeno razvijamo področje kibernetske obrambe. Za realizacijo ambicioznih načrtov iščemo motivirane sodelavce, ki imajo željo profesionalno napredovati in razvijati svoja znanja. Področje informacijske tehnologije je v stalnem vzponu. Pomen zaščite in obrambe le-tega pa postaja ključnega pomena za delovanje IT sistemov.

Zaposliti želimo več strokovnjakov s področij: kibernetske varnosti, naprednih komunikacijsko informacijskih tehnologij, elektronike in telekomunikacij.

Vsi, ki imate znanje in kompetence na področju informacijskih tehnologij in kibernetske obrambe, ste vabljeni, da oddate prijavo.

Želimo si sodelovanja s kandidati, ki:

* imajo pridobljeno izobrazbo smeri: računalništvo, informatika, elektrotehnika, fizika, matematika ali enakovrednimi znanji pridobljenimi ob delu ali zasebno,
* so timsko naravnani, inovativni, prilagodljivi, zmožni razvojnega razmišljanja in pridobivanja novih znanj,
* so pripravljeni sprejeti izzive novih tehnologij.

Kandidatom ponujamo varno zaposlitev s sklenitvijo delovnega razmerja za nedoločen čas, izredno razgibano delovno področje in možnost strokovnega ter osebnega razvoja. Svoja znanja bodo lahko nadgrajevali z izobraževanjem in usposabljanjem v Sloveniji in tujini. Imeli bodo možnost preverjati svoja znanja in sposobnosti na vajah v okviru NATA in EU.

Zaželeno je, da prijava vsebuje kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Kandidate vabimo, da svoj interes za zaposlitev izrazijo z vložitvijo prijave v pisni obliki z označbo »**poziv za zaposlitev v Kibernetskem centru, št. 100-212/2021**«, ki jo pošljejo na naslov: Ministrstvo za obrambo, Sekretariat generalnega sekretarja, Služba za kadrovske zadeve, Vojkova cesta 55, 1000 Ljubljana, najkasneje do 31. 10. 2021. Za pisno obliko prijave se šteje tudi elektronska oblika, poslana na **elektronski naslov** glavna.pisarna@mors.si, pri čemer veljavnost prijave ni pogojena z elektronskim podpisom.

Informacije o postopku izbire lahko dobite na telefonski številki (01) 471 2128 pri Borku Obradoviću ali (01) 471 2058 pri Marti Sedej.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.